《杂诗二首 其一》
明代·程诰

闲观《逸民传》，独爱鹿门老。上冢亦携家，城市未尝到。

床下拜卧龙，畎亩终身好。遗安一时言，千古仰高蹈。

作者简介：程诰，字自邑，歙县人。生平好游，所至山川都邑，辄纪以诗。著《霞城集》·二十四卷。卷帙虽多，亦瑕瑜互见，朱彝尊《静志居诗话》云：“诰诗气格专学空同，第才情稍钝，色泽未鲜，五言庶称具体耳。”其论当矣。